《和子瞻沿牒京品忆吉祥牡丹见寄》
宋代·陈襄

新接枝头色倍添，马蹄寻处帽欹檐。
春工别与铅华丽，佛地偏资好相严。
红蕊欲开丹未渥，素香堪茹雪非甜。
诗翁何事辜真赏，不许浮根浪发黏。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。